BeagleBoard

**BeagleBoard** on madala energiatarbega avatud lähtekoodiga umbes pangakaardi-suurune ARM-arhitektuuriga mikroarvuti.

BeagleBoard on avatud lähtekoodi ja avatud disainiga, lähtudes Creative Commons share-alike litsentsi põhimõtetest. Samast perekonnast pärinevad ka BeagleBoard-xM, BeagleBone ja BeagleBone Black.

BeagleBoardi on välja töötatud Texas Instrumentsi, Digi-Key ja Newark element14 koostöös. Algselt oli arvuti mõeldud avatud lähtekoodiga tarkvara arendamiseks ja süsteemikiibi OMAP3530 demonstreerimiseks. Väike inseneride meeskond konstrueeris arvuti, mida saaks kasutada kõrgkoolides üle kogu maailma, et demonstreerida avatud lähtekoodiga riistvara ja tarkvara võimalusi.

## BeagleBoard
BeagleBoardi hakati müüma 28. juulil 2008. Arvutil mõõtmetega 75 × 75&nbsp;mm on tavalise personaalarvuti funktsioonid. Süsteemikiibis OMAP3530 on protsessor ARM Cortex-A8 taktsagedusega 720&nbsp;MHz, digitaalsignaali protsessor TMS320C64x+ video- ja helitöötluse kiirendamiseks ja graafikaprotsessor PowerVR SGX530 2D- ja 3D-graafikatöötluseks. Videosignaali edastamiseks kasutab BeagleBoard S-Video pesa ja HDMI-liidest.
Heli edastamiseks kasutatakse 3,5&nbsp;mm helisisendi ja heliväljundi pesa. USB OTG pesa võimaldab ühendada (välis)seadmeid omavahel ilma suure personaalarvuti osaluseta. 
Lisaks on seadmel liides SD/MMC mälukaartidele, JTAG kontroller testimiseks ja RS-232 jadavärati pesa. BeagleBoard on toidetav USB-pesast või eraldi 5 V toiteallikast.

Esimestel mudelitel oli 128 MB operatiivmälu. Praegusel BeagleBoardil on 256 MB operatiivmälu ja 256 MB välkmälu.

### Riistvara
*Protsessor ja mälu
**Protsessor TI OMAP3530 SoC – 720&nbsp;MHz ARM Cortex-A8 tuum
**TMS320C64x+ tuum (520&nbsp;MHz, kuni 720p 30 kaadrit sekundis) HD-resolutsiooni võimalus
**PowerVR SGX 2D-/3D-graafika
**256 MB LPDDR (333&nbsp;MHz × 32) operatiivmälu
**256 MB NAND-välkmälu
*Pistikühendused
**DVI-D (HDMI-pordi maksimaalne resolutsioon 1280×1024)
**S-Video
**USB OTG (mini AB)
**1 USB-pesa
**SD-/MMC-kaardi pesa
**3,5&nbsp;mm pistikutega stereoheli sisend ja väljund
**RS-232 liides
**JTAG kontroller
**Laadimispesa 5 V
*Informatsioon arendajatele
**Alglaadimise failid on välkmälus. Alglaadimine on võimalik NAND-välkmälust, SD/MMC, USB-pesast või RS-232 liidest
**Operatsioonisüsteemidest on kasutatavad mitmed Linuxi tuumaga operatsioonisüsteemid: Android, Angstrom, Ubuntu, Gentoo, Maemo, FreeBSD, kuid on võimalik paigaldada ka Windows CE, Symbian ja QNX operatsioonisüsteeme.

## BeagleBoard-xM
Modifitseeritud BeagleBoardi hakati tootma 27. augustil 2010. See mudel on eelmisest võimsam ja rohkemate liidestega. Uue mudeli suurus on 82,55 × 82,55&nbsp;mm. Beagle Board-xM protsessori sagedus on 1&nbsp;GHz ja mälu on 512 MB. Selles mudelis lisati kaamera ühenduse liides ja Ethernet RJ-45 kontroller, ning sel on 4 USB-pesa. Beagle Board-xM GPU alglaadimine on SD-kaardilt.

### Riistvara
*Protsessor ja mälu
**Protsessor TI OMAP3530 SoC – 1&nbsp;GHz ARM Cortex-A8 tuum
**TMS320C64x+ tuum (800&nbsp;MHz, kuni 720p 30 kaadrit sekundis) HD-resolutsiooni võimalus
**PowerVR SGX 2D-/3D-graafika
**512 MB LPDDR (333&nbsp;MHz × 32) operatiivmälu
** 4 GB SD-kaart GPU alglaadimise ja Linuxil põhineva operatsioonsüsteemiga Angstrom
*Beagle Board-xM ühendused
**DVI-D (HDMI-pordi maksimaalne resolutsioon 1280×1024)
**S-Video
**USB OTG (mini AB)
**4 USB-pesa
**SD/MMC-kaardi pesa
** 3,5&nbsp;mm pistikutega stereoheli sisend ja väljund
**Videokaamera liides
**RS-232 liides
**laiendusport
**Ethernet RJ-45 kontroller
**JTAG kontroller
**Laadimispesa 5V
*Informatsioon arendajatele
**Alglaadimise võimalus ainult SD/MMC- ehk SD-kaardilt
**Võib käivitada Android, Linux: Angstrom Linux, Ubuntu, Gentoo, Maemo, FreeBSD.
**Võib paigaldada Windows CE

## BeagleBone
BeagleBoardi väiksemat venda BeagleBone'i hakati müüma 31. oktoobril 2011. Arvutil on 720&nbsp;MHz taktsagedusega Sitara ARM Cortex-A8 protsessor. Operatiivmälu on 256 MB DDR2. Sellel mudelil on kaks 46-pin IO liidest, Ethernet kontroller, üks USB-port ja üks mini-USB-port.

### Riistvara
*Protsessor ja mälu
**Protsessor Sitara ARM Cortex-A8 – 720&nbsp;MHz ARM Cortex-A8 tuum
**256 MB DDR2 (400&nbsp;MHz × 16) operatiivmälu
** 4 GB SD-kaart GPU alglaadimis seadustega ja operatsioonsüsteemiga Angstrom Linux
*BeagleBone'i ühendused
**DVI-D (HDMI-pordi maksimaalne resolutsioon 1280×1024)
**S-Video
**1 USB (mini AB)
**1 USB-pesa
**SD-/MMC-kaardi pesa
**RS-232 liides
**Ethernet RJ-45 kontroller
**JTAG kontroller
**Laadimispesa 5 V
*Informatsioon arendajatele
**Alglaadimise võimalus ainult SD/MMC ehk SD-kaardilt 
**Võib käivitada Android, Linux: Angstrom Linux, Ubuntu, Gentoo, Maemo, FreeBSD. 
**Võib paigaldada Windows CE

## BeagleBone Black
Seadet BeagleBone Black hakati müüma 23. aprillil 2013. See mudel arendati võistlemaks populaarse Raspberry Pi-ga. Võrreldes BeagleBone'iga on selles loobutud mitmetest füüsilistest ühenduspesadest, kuid jõudlust on Blackil rohkemgi. Eelisteks võrreldes Raspberry Pi'ga on suurem arvutusjõudlus ja rohkelt toetatud liideseid. Arvuti suurus on 86,40 × 53,3&nbsp;mm. BeagleBone Black protsessori mudel on 1&nbsp;GHz taktsagedusega Sitara ARM Cortex-A8. Operatiivmälu on 512 MB DDR3. Sellel mudelil on kaks 46-pin pesa, Ethernet kontroller, üks USB-port ja üks mini-USB-port, video ja heli edastamiseks kasutatakse mini HDMI port. BeagleBone on toidetav USB-liidese kaudu või spetsiaalselt 5 V toiteliidest.

### Riistvara
*Protsessor ja mälu
**Protsessor Sitara ARM Cortex-A8 – 1&nbsp;GHz ARM Cortex-A8
***sh 2*32bit 200&nbsp;MHz PRU
**512 MB DDR3 (800&nbsp;MHz × 16) operatiivmälu
** 2 GB on-board välkmälu eelpaigaldatud OSiga
*BeagleBone Black ühendused
**micro-HDMI audio ja video (kuni 1280×1024@60&nbsp;Hz või 1920x1080@24&nbsp;Hz)
**1 mini-USB klient (ühendub PCga nagu välkmäluseade või RNDIS Ethernet seade)
**1 USB 2.0 host pesa, 500 mA
**micro-SD-/MMC-kaardi pesa
**Ethernet võrgu liides RJ-45 pistikupesaga
**Toide 5V
**3,3 V 92pin IO liidese kaudu on toetatud SPI, 3*I2C, Controller Area Network, 65 üldotstarbelist sisendit või väljundit (GPIO), LCD-näidiku liides, GPMC, MMC, McASP, 7*analoogsisend (kuni 1,8 V), UART-tüüpi jadaport, 8 pulsilaiusmodulatsiooni (PWM) kanalit, 5 jadaporti jpm
*Informatsioon arendajatele
**Alglaadimise võimalused: vaikimisi sisemiselt välkmälult, SD-kaardilt, jadapordist või USB-pordist.
**Ei sisalda RTC-d (reaalaja kella)
**Võib käivitada Android, Linux: Angstrom Linux, Ubuntu, Gentoo, Maemo, FreeBSD.
**Võib paigaldada Windows CE

## Täpsustavad andmed

**Märkused**
*Vanematel BeagleBoardi mudelil oli 128 MB operatiivmälu
*Samast mudelist on erinevaid riistvarakonfiguratsioone, mis võivad siintoodud andmetest parameetrite poolest erineda
*Beagle Bone'i mudelil video ja heli pordid on vaja tellida eraldi
*Kui Beagle Boardi ja Beagle Board-xM toidetakse USB kaudu, siis protsessori kiirus väheneb

## Tarkvara
BeagleBoardil töötab lai valik operatsioonisüsteeme: Ångström, Fedora, Ubuntu, openSUSE, Android, FreeBSD, NetBSD, OpenBSD, QNX, MINIX 3, RISC OS, kui ka Windows Embedded. 
Arvutit kasutatakse tihti väikese FTP-serverina. 
Beagle Board töötab hästi 2D- ja 3D-graafikaga. Arvutit võib kasutada OpenGL ja OpenMAX rakenduse realiseerimisel.

## Avalikkus
BeagleBoardi ümber on tekkinud suur kasutajate kogukond. Valminud on palju projekte eri valdkondades, näiteks meteojaam, serverid, robotid, mängukonsoolid.

## Vaata ka
* Raspberry Pi
* Banana Pi
* Intel Galileo

## Viited

## Välislingid
*Getting-started Käivitusjuhend
*Beagleboard wiki BeagleBoard Wikipedias
*BBB GPIO interactive map Interaktiivne 46-pin IO pesade kirjeldus